CELEX: 62009TN0081
Language: el
Date: 2009-02-24 00:00:00
Title: Υπόθεση T-81/09: Προσφυγή της 24ης Φεβρουαρίου 2009 — Ελλάδα κατά Επιτροπής

6.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/14
            
         Προσφυγή της 24ης Φεβρουαρίου 2009 — Ελλάδα κατά Επιτροπής
   (Υπόθεση T-81/09)
   2009/C 129/24
   Γλώσσα διαδικασίας: η Ελληνική
   
      Διάδικοι
   
   
      Προσφεύγουσα: Ελληνική Δημοκρατία (εκπρόσωποι: Χ. Μεϊδάνης, Ε. Λαμπαδάριος, συνεπικουρούμενοι από τη Μ. Τασσοπούλου)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   
               —
            
            
               Να ακυρωθεί η υπ’αριθ. απόφαση της Επιτροπής Ε (2008) 8573 της 15ης Δεκεμβρίου 2008 για τη μείωση της χρηματοδοτικής συνδρομής του Ευρωπαϊκού Ταμείου Περιφερειακής Ανάπτυξης (« ΕΤΠΑ »), η οποία χορηγήθηκε στην Ελλάδα, στο πλαίσιο του στόχου 1 του επιχειρησιακού προγράμματος « Προσβάσεις και Οδικοί Άξονες » με την απόφαση της Επιτροπής Ε (94)3579 της 16ης Δεκεμβρίου 1994 για την έγκριση χρηματοδοτικής συνδρομής από το ΕΤΠΑ, CCI αριθ. 94.08.09.019, κατά το μέρος που με αυτήν μειώνεται η χρηματοδοτική ενίσχυση με την επιβολή αντίστοιχων δημοσιονομικών διορθώσεων ύψους 11 946 583,53 Ευρώ και 17 488 622 Ευρώ, σύμφωνα με όσα ειδικότερα αναφέρονται στην προσφυγή·
            
         
               —
            
            
               να καταδικαστεί η Επιτροπή στα εν γένει δικαστικά έξοδα.
            
         
      Ισχυρισμοί και κύρια επιχειρήματα
   
   Η προσφεύγουσα ισχυρίζεται ότι η προσβαλλόμενη απόφαση πρέπει να ακυρωθεί για τους ακόλουθους λόγους:
   Πρώτον, κατά την προσφεύγουσα, η προσβαλλόμενη απόφαση εκδόθηκε κατά παράβαση ουσιώδους τύπου που ορίζει το άρθρο 23, παράγραφος 2, του Κανονισμού (ΕΟΚ) αριθ. 4253/1988 (1), εφόσον ο έλεγχος, βάσει του οποίου εκδόθηκε και επιβλήθηκαν οι δημοσιονομικές διορθώσεις σε ορισμένα έργα, πραγματοποιήθηκε και από πρόσωπα που δεν ήταν υπάλληλοι της Επιτροπής. Επιπλέον, η προσφεύγουσα ισχυρίζεται, ότι, κατά παράβαση της αρχής της διαφάνειας, στην έκθεση ελέγχου δεν αναφέρονται τα ονόματα των ελεγκτών της ιδιωτικής εταιρίας που συμμετείχαν στον έλεγχο ούτε υπογράφεται η εν λόγω έκθεση από αυτούς.
   Δεύτερον, η προσφεύγουσα επικαλείται ότι η έκδοση της απόφασης έγινε ελλείψει πλήρους, σαφούς και επαρκούς αιτιολογίας,
   Τρίτον, η προσφεύγουσα θεωρεί ότι η προσβαλλόμενη απόφαση εκδόθηκε κατά παράβαση νόμου και ιδίως (ι) κατ’εφαρμογή κανόνα που δεν είχε θεσπιστεί κατά την προγραμματική περίοδο 1994-1999 και (ιι) κατ’εσφαλμένη ερμηνεία εκ μέρους της Επιτροπής των διατάξεων του ελληνικού δικαίου που ενσωματώνει κοινοτική οδηγία, άλλως κατά πλημμελή αιτιολογία.
   Τέταρτον, η προσφεύγουσα προβάλλει ότι η απόφαση εκδόθηκε κατ’εσφαλμένη εκτίμηση της Επιτροπής ως προς τα πραγματικά περιστατικά (πλάνη περί τα πράγματα) και κατά παράβαση της αρχής της αναλογικότητας.
   
      (1)  Κανονισμός (ΕΟΚ) αριθ. 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά στο συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων (ΕΕ L 374, σ. 1)